als_Latn dik_Latn sag_Latn
Partia Demokratike ka akuzuar sot qeverinë se po mban të fshehtë projektin për lumin Vjosa. Në një deklaratë për shtyp ish ministri i jashtëm Aldo Bumçi kërkoi nga qeveria shqiptare, Ministria e Jashtme, të japë informacion dhe llogari se çfarë ka bërë gjatë kësaj periudhe për të mbrojtur interesin kombëtar shqiptar për çështjen e lumit Vjosa, pra, a e ka ngritur këtë çështje në takimet dypalëshe.
Bumçi tha se ministri i Jashtëm Bushati është takuar katër herë me ministrin e Jashtëm Venizelos gjatë kësaj periudhe njëvjeçare e gjysmë që janë në qeverisje, ndaj kërkoi nga Bushati se pse nuk është ngritur kjo çështje në takimet dypalëshe si çështje e një rëndësie të madhe kombëtare.
Ai tha se më 9 janar është mbledhur komisioni i përbashkët për ujërat mes Shqipërisë dhe Greqisë, por për këtë takim nuk ka asnjë informacion.
"Ministri i Jashtëm Bushati është takuar katër herë me ministrin e Jashtëm Venizellos gjatë kësaj periudhe njëvjeçare e gjysmë që janë në qeverisje. Pse nuk është ngritur kjo çështje në takimet dypalëshe si çështje e një rëndësie të madhe kombëtare?! Pyetja e dytë ka të bëjë me Komisionin e Përbashkët i Përhershëm për Ujërat e Ëmbla midis Shqipërisë dhe Greqisë që është mbledhur më 9 Janar të këtij viti. Si ka mundësi që nuk ka asnjë transparencë, asnjë informacion se çfarë është diskutuar mes palës shqiptare dhe asaj greke për Vjosën. Sepse ky komision diskuton vetëm çështjen e ujërave të ëmbla, Vjosa, Prespa dhe lumenj të tjerë. Pse nuk kemi informacion?! Kjo mungesë informacioni çfarë fsheh?! Çfarë frike ka pala shqiptare që nuk informon publikun në lidhje me projektet mbi Lumin Vjosë?! Çfarë po fsheh me këtë heshtje?! Këto janë shqetësime të mëdha që ne ngremë si opozitë, dhe i kanë ngritur dhe pjesëtarë të shoqërisë civile. Besoj se të gjithë qytetarët janë të interesuar për të mësuar të vërtetën mbi Lumin Vjosa. Gjatë kohës që unë kam qënë Ministër i Jashtëm nuk ka pasur asnjë informacion nga Ministria e Jashtme Greke. Nuk ka pasur as edhe një informacion të vetëm", tha Aldo Bumçi.
Deputeti i PD-së, tha ndër të tjera tha se partia e tij është informuar vetëm nga mediat dhe disa burimeve të tjera që ka një projekt./KosovaPress/
Ndalohet rreptësisht marrja dhe shpërndarja ne media, portale. .. pa autorizim paraprak me shkrim nga A.P.L. KosovaPress.
Kontakt: parapagimi@kosovapress.com, tel: +37744966167.
Të gjitha të drejtat e rezervuara nga A.P.L. KosovaPress- COPYRIGHT
Delegacioni i Republikës së Kosovës i kryesuar nga Ministri i Financave, Avdullah Hoti dhe...
Një ekip i mjekëve nga Klinika Universitare e Linshopingut të Suedisë gjatë kësaj jave ka...
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn